Document ID: 31980R0680

UREDBA SVETA (EGS) št. 680/80
z dne 18. marca 1980
o sklepanju sporazumov v obliki izmenjave pisem o spremembah določenih dajatve prostih kvot, ki jih je odprlo Združeno kraljestvo v skladu s Protokolom št. 1 k ustreznim Sporazumom o prosti trgovini med Evropsko gospodarsko skupnostjo in Republiko Finsko, Kraljevino Norveško in Kraljevino Švedsko
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju priporočila Komisije,
ker so bili Sporazumi o prosti trgovini med Evropsko gospodarsko skupnostjo in Republiko Finsko1, med Evropsko gospodarsko skupnostjo in Kraljevino Norveško2 in med Evropsko gospodarsko skupnostjo in Kraljevino Švedsko3, podpisani v Bruslju, dne 5. oktobra 1973, 14. maja 1973 oziroma 22. julija 1972;
ker bi bilo treba določene dajatve proste kvote, ki jih je odprlo Združeno kraljestvo v skladu s Protokolom št. 1 k zgoraj navedenim sporazumom o prosti trgovini, spremeniti in odobriti sporazume v obliki izmenjave pisem, ki so bili dogovorjeni v ta namen,
SPREJEL NASLEDNJO UREDBO:
Člen 1
Sporazumi v obliki izmenjave pisem o spremembah določenih dajatve prostih kvot, ki jih je odprlo Združeno kraljestvo v skladu s Protokolom št. 1 k Sporazumom o prosti trgovini med Evropsko gospodarsko skupnostjo in Republiko Finsko, med Evropsko gospodarsko skupnostjo in Kraljevino Norveško in med Evropsko gospodarsko skupnostjo in Kraljevino Švedsko se odobrijo v imenu Skupnosti.
Besedila sporazumov so priložena tej uredbi.
Člen 2
Predsednik Sveta je pooblaščen da imenuje osebo, pooblaščeno za podpis sporazumov, ki zavezujejo Skupnost.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. marca 1980

Labels: 3
18
1